На ръба на реалността от Синтия Андрюс и Колин Андрюс
**На ръба на реалността,**
--------------------------


### Колин Андрюс, Синтия Андрюс


***Тайни технологии, квантови ефекти, паранормални феномени и силата на съзнанието***

Днес е безспорен факт, че над 80% от т.нар. „житни кръгове” са създадени от хора. Но от това мистерията не става по-ясна. Колин Андрюз, английски инженер, който през 1983 г. въвежда въпросното понятие, твърди, че между „художниците” на кръговете и техните изследователи има телепатична връзка, направлявана от неизвестна сила. Той не знае каква е тя, но е убеден, че нейната цел е да разшири обхвата на човешкото съзнание, за да прогледнем за другите измерения на битието.

Представете си, че внезапно си пожелавате конкретна „житна” фигура на определено място. Сега си представете, че човек, когото не познавате, тръгва към него. На следващия ден „вашата фигура” е в новините. Авторът описва десетки подобни случаи. Що за феномен е това - колективна лудост, причинена от секретни военни експерименти? Защо Ватиканът оповести, че извънземните форми на живот не противоречат на божествения промисъл? Защо един тибетски шерп казва пред Ернст Мулдашев: „Много хора идват и гледат, гледат. Други идват и … виждат.” Нима днешната научна парадигма радикално се променя, както предричат древните календари на маите?

Според Колин Андрюз ключът към повечето аномалии е в съзнанието. А това означава - ако ние не пожелаем една врата да се отвори, тя наистина няма да се отвори. Казано с други думи – нашата съдба е в нашите ръце.